**UNIVERZITET U SARAJEVU**

**MEDICINSKI FAKULTET**

Na osnovu člana 137. Zakona o visokom obrazovanju (Službene.novine Kantona Sarajevo broj:33/17, 35/20, 40/20), članova 110 i 111 i 115. Statuta Univerziteta u Sarajevu, Odluke Nastavno-naučnog vijeća Medicinskog fakulteta Univerziteta u Sarajevu broj : 01-4-TK-489/21 od 20.01.2021.godine, Medicinski fakultet Univerziteta u Sarajevu, objavljuje

**JAVNI KONKURS**

**ZA IZBOR DEKANA MEDICINSKOG FAKULTETA**

**UNIVERZITETA U SARAJEVU**

Dekan Medicinskog fakulteta Univerziteta u Sarajevu se bira na mandatni period od četiri godine sa mogućnošću još jednog uzastopnog izbora.

Kandidat za dekana mora ispunjavati sljedeće uvjete:

1. Da je izabran u nastavno zvanje zvanje redovnog profesora ili vanrednog profesora ili docenta na Medicinskom fakultetu Univerziteta u Sarajevu
2. Da je u radnom odnosu u punom radnom vremenu sa Medicinskim fakultetom Univerziteta u Sarajevu ili da je u radnom odnosu u nastavnoj bazi Medicinskog fakulteta u Sarajevu
3. Da nije član Upravnog odbora Univerziteta u Sarajevu,
4. Da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa.

**Kandidati uz prijavu trebaju priložiti:**

1. Biografiju (CV), datiranu i potpisanu od strane kandidata,
2. Opis naučnog i stručnog rada,
3. Program rada za mandatni period,
4. Uvjerenje o radnom odnosu,
5. Odluku o posljednjem izboru u akademsko zvanje,
6. Potpisane i ovjerene izjave od strane nadležne općinske službe kojima kandidat potvrđuje:

a). Da nije član Upravnog odbora Univerziteta,

b). Da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa.

Tražena dokumentacija se prilaže u originalu ili ovjerenoj fotokopiji.

Konkurs se objavljuje u dnevnom listu „Oslobođenje“, web. stranci Fakulteta i web. stranici Univerziteta.

Rok za prijavu je 15 dana od dana objavljivanja konkursa.

Prijave se dostavljaju **putem pošte** na adresu Medicinski fakultet Univerziteta u Sarajevu, Čekaluša 90. 71000 Sarajevo.

Prijave se dostavljaju u zatvorenoj koverti, sa naznakom PRIJAVA NA KONKURS ZA IZBOR DEKANA – ZA KOMISIJU

Nepotpune i neblagovremene prijave se neće uzeti u razmatranje.